CELEX: 32019R0278
Language: mt
Date: 2019-02-18 00:00:00
Title: Regolament tal-Kunsill (UE) 2019/278 tat-18 ta' Frar 2019 li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe

19.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 47/1
               
            
         REGOLAMENT TAL-KUNSILL (UE) 2019/278
         tat-18 ta' Frar 2019
         li jemenda r-Regolament tal-Kunsill (KE) Nru 314/2004 dwar ċertu miżuri restrittivi fir-rigward taż-Żimbabwe
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
         Wara li kkunsidra d-Deċiżjoni tal-Kunsill (PESK) 2019/284 tat-18 ta' Frar 2019 li temenda d-Deċiżjoni 2011/101/PESK dwar miżuri restrittivi kontra ż-Żimbabwe (1),
         Wara li kkunsidra l-proposta konġunta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà u tal-Kummissjoni Ewropea,
         Billi:
         
                     (1)
                  
                  
                     Ir-Regolament tal-Kunsill (KE) Nru 314/2004 (2) jagħti effett lil diversi miżuri previsti fid-Deċiżjoni 2011/101/PESK (3), inkluż l-iffriżar ta' fondi u riżorsi ekonomiċi ta' ċerti persuni fiżiċi jew ġuridiċi, entitajiet u korpi.
                  
               
                     (2)
                  
                  
                     Fit-18 ta' Frar 2019, il-Kunsill adotta d-Deċiżjoni (PESK) 2019/284 li neħħiet l-isem ta' żewġ persuni mill-Anness II għad-Deċiżjoni 2011/101/PESK.
                  
               
                     (3)
                  
                  
                     Għalhekk l-Anness IV għar-Regolament (KE) Nru 314/2004 jenħtieġ li jiġi emendat skont dan.
                  
               
                     (4)
                  
                  
                     Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu,
                  
               ADOTTA DAN IR-REGOLAMENT:
         
            Artikolu 1
            L-Anness IV għar-Regolament (KE) Nru 314/2004 huwa sostitwit bl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-18 ta' Frar 2019.
            
               
                  Għall-Kunsill
               
               
                  Il-President
               
               F. MOGHERINI
            
         
         
            (1)  Ara l-paġna 38 ta' dan il-Ġurnal Uffiċjali.
         
            (2)  Regolament tal-Kunsill (KE) Nru 314/2004 tad-19 ta' Frar 2004 dwar ċertu miżuri restrittivi fir-rigward taż-Żimbabwe (ĠU L 55, 24.2.2004, p. 1).
         
            (3)  Deċiżjoni tal-Kunsill 2011/101/PESK tal-15 ta' Frar 2011 dwar ċertu miżuri restrittivi fir-rigward taż-Żimbabwe (ĠU L 42, 16.2.2011, p. 6).
      
      
         
            ANNESS
            
               
                  
                     “ANNESS IV
                     
                        Lista ta' persuni msemmija fl-Artikolu 6(4)
                     
                     Persuni
                     
                                  
                              
                              
                                 Isem (u psewdonimi possibbli)
                              
                           
                                 3.
                              
                              
                                 Chiwenga, Constantine
                              
                           
                                 4.
                              
                              
                                 Shiri, Perence (magħruf ukoll bħala Bigboy) Samson Chikerema
                              
                           
                                 5.
                              
                              
                                 Sibanda, Phillip Valerio (magħruf ukoll bħala Valentine)
                              
                           
               ”